Source: http://www.legex.ro/Ordin-60-2019-163129.aspx
Timestamp: 2019-09-17 08:52:30+00:00
Document Index: 13284748

Matched Legal Cases: ['articolul 7', 'Articolul 17', 'Articolul 17', 'Articolul 18', 'Articolul 18', 'Articolul 27', 'Articolul 27', 'articolul 272', 'articolul 272', 'articolul 29', 'articolul 30', 'Articolul 30', 'articolul 31', 'Articolul 31', 'articolul 32', 'articolul 33', 'articolul 36', 'Articolul 36', 'articolul 36', 'articolul 37', 'articolul 371', 'Articolul 371', 'articolul 39', 'articolul 45', 'articolul 45', 'articolul 51', 'Articolul 58', 'Articolul 58']

Ordinul 60/2019 | Legislatie gratuita
Ordin 60 2019 modifica si completeaza Ordin 160 2013
Ordinul Nr.60 din 20.05.2019
În temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,ministrul afacerilor interne emite următorul ordin: Articolul IRegulamentul de organizare şi funcţionare a Institutului de Studii pentru Ordine Publică, aprobat prin Ordinul ministrului afacerilor interne nr. 160/2013, publicat în Monitorul Oficial al României, Partea I, nr. 751 din 4 decembrie 2013, cu modificările şi completările ulterioare, se modifică şi se completează după cum urmează: 1. La articolul 7, punctul 5 se modifică şi va avea următorul cuprins: 5. Catedra management; 2. Articolul 17 se modifică şi va avea următorul cuprins: Articolul 17
(4) În lipsa directorului, prerogativele acestuia sunt îndeplinite de către unul dintre directorii adjuncţi, desemnat, sau înlocuitorul legal. 3. Articolul 18 se modifică şi va avea următorul cuprins: Articolul 18
(1) Directorii adjuncţi răspund de activitatea structurilor aflate în coordonare şi îndrumare, potrivit prevederilor fişelor posturilor.
(2) Directorul adjunct pentru învăţământ este reprezentant al managementului calităţii şi îndeplineşte atribuţiile potrivit prevederilor fişei postului.
(3) Directorul adjunct pentru logistică îndeplineşte atribuţiile potrivit fişei postului şi asigură implementarea măsurilor de protecţie a informaţiilor clasificate deţinute de Institut, în calitate de şef al structurii de securitate. 4. Articolul 27 se modifică şi va avea următorul cuprins: Articolul 27 (1) Compartimentul juridic se subordonează direct directorului Institutului şi are ca obiectiv specific asigurarea asistenţei juridice în cadrul Institutului.
(2) Compartimentul juridic îndeplineşte următoarele atribuţii specifice: a)elaborează sau, după caz, colaborează la elaborarea proiectelor de acte normative din domeniul de activitate al Institutului; b)analizează şi formulează observaţii şi propuneri asupra proiectelor de acte normative iniţiate de structurile MAI sau alte autorităţi publice, transmise spre consultare Institutului; c)susţine proiectele de acte normative din domeniul de activitate al Institutului, precum şi propunerile şi observaţiile formulate, în raporturile cu alte autorităţi, organisme sau comisii, potrivit competenţelor; d)formulează propuneri şi observaţii, motivate juridic, sau avizează sub aspectul legalităţii proiecte de acte normative care se emit la nivelul Institutului, proiecte ale documentelor de cooperare/colaborare propuse de Institut ori transmise, spre consultare, acestuia; e)reprezintă şi apără interesele legitime ale Institutului în faţa instanţelor de judecată şi a altor organe de jurisdicţie, organelor Ministerului Public, autorităţilor administraţiei publice, precum şi în cadrul oricăror proceduri prevăzute de lege, în cauzele în care acesta este citat/parte; f)formulează şi introduce plângeri prealabile/contestaţii, acţiuni, depune întâmpinări şi răspunsuri la întâmpinări, dă răspunsuri la interogatorii, exercită căi de atac, propune conducerii Institutului renunţarea la acţiuni şi căi de atac, exercită orice mijloace legale de apărare a drepturilor şi intereselor legitime ale Institutului la instanţele judecătoreşti şi la alte organe de jurisdicţie, în cauzele în care acesta este citat/parte; g)sesizează conducerea Institutului cu privire la deficienţele constatate ca urmare a soluţionării litigiilor la instanţele judecătoreşti sau la alte organe de jurisdicţie, pentru luarea măsurilor de înlăturare şi asigurarea legalităţii şi a ordinii de drept; h)ia măsuri pentru obţinerea titlurilor executorii în cauzele în care Institutul este parte, pe care le trimite autorităţilor competente/structurilor competente pentru punere în executare, potrivit legii; i)acordă asistenţă juridică, în problematici care privesc activitatea Institutului, conducerii acestuia; j)pregăteşte sau examinează, sub aspectul legalităţii, documentaţia care stă la baza deciziilor conducerii Institutului; k)avizează pentru legalitate proiecte de contracte, înţelegeri sau alte acte juridice care angajează răspunderea juridică a Institutului, proiecte de acte cu caracter individual care se emit sau se semnează de directorul Institutului, precum şi alte acte care pot angaja răspunderea patrimonială a instituţiei; l)elaborează puncte de vedere referitoare la interpretarea unor dispoziţii legale şi acordă asistenţă şi consultaţii cu caracter juridic pentru rezolvarea sarcinilor de serviciu; m)acordă asistenţă juridică consiliilor de disciplină, la cererea acestora; n)participă, în cazuri justificate, în comisiile de evaluare constituite pentru atribuirea contractelor de achiziţie publică sau a acordurilor-cadru; o)formulează puncte de vedere sau proiecte de răspuns la petiţiile repartizate de conducerea Institutului; p)formulează puncte de vedere sau proiecte de răspuns la interpelările şi întrebările adresate de senatori sau deputaţi ministrului afacerilor interne şi prim-ministrului ori la petiţii, la solicitarea structurilor MAI; q)formulează propuneri şi observaţii, motivate juridic, la propunerile legislative care privesc activitatea Institutului. 5. La articolul 272, litera a) se modifică şi va avea următorul cuprins: a)organizează şi execută controale la structurile din cadrul Institutului, conform planificării sau dispoziţiilor conducerii, potrivit normelor legale; 6. La articolul 272, după litera g) se introduc două noi litere, literele h) şi i), cu următorul cuprins: h)asigură elaborarea planului anual de controale şi gestionează documentaţia aferentă; i)gestionează documentaţia rezultată în urma desfăşurării în Institut a auditurilor publice interne şi a controalelor executate de către structurile de specialitate din MAI şi alte organisme abilitate. 7. La articolul 29 alin. (1), litera h) se modifică şi va avea următorul cuprins: h)elaborează documentaţia necesară în vederea autorizării/reautorizării de către ANC a programelor profesionale gestionate, în colaborare cu alte structuri din cadrul Institutului, conform competenţelor; 8. La articolul 30, partea introductivă şi literele a) şi b) se modifică şi vor avea următorul cuprins : Articolul 30Catedra management se subordonează direct directorului Institutului şi nemijlocit directorului adjunct pentru învăţământ şi are ca obiective specifice: a)formarea de competenţe manageriale pentru nivel operaţional şi dezvoltarea celor corespunzătoare nivelului tactic; b)actualizarea cunoştinţelor şi formarea de competenţe pe linii conexe de muncă, în sprijinul specializării; 9. La articolul 31, partea introductivă şi litera e) se modifică şi vor avea următorul cuprins : Articolul 31Catedra management îndeplineşte următoarele atribuţii specifice: ........ ................ ................ ................ ................ ........ ......... e)elaborează documentaţia necesară în vederea autorizării/reautorizării de către ANC a programelor profesionale gestionate, în colaborare cu alte structuri din cadrul Institutului, conform competenţelor; 10. La articolul 32, litera b) se modifică şi va avea următorul cuprins: b)eficientizarea procesului de evaluare/testare a competenţelor lingvistice, în vederea îndeplinirii atribuţiilor şi responsabilităţilor specifice personalului Ministerului Afacerilor Interne, conform competenţelor; 11. La articolul 33, literele c), f) şi g) se modifică şi vor avea următorul cuprins : c)evaluează/testează competenţele lingvistice, în vederea exercitării atribuţiilor/responsabilităţilor specifice personalului Ministerului Afacerilor Interne, conform competenţelor; ........ ................ ................ ................ ................ ........ ......... f)colaborează cu DGMRU în vederea organizării programelor de formare profesională în domeniul de competenţă şi desfăşurării testărilor/evaluărilor; g)elaborează documentaţia necesară în vederea autorizării/ reautorizării de către ANC a programelor profesionale gestionate, în colaborare cu alte structuri din cadrul Institutului, conform competenţelor; 12. La articolul 36, partea introductivă se modifică şi va avea următorul cuprins: Articolul 36Compartimentul studii şi analize se subordonează direct directorului Institutului şi are ca obiective specifice următoarele: 13. La articolul 36, după litera b) se introduce o nouă literă, litera c), cu următorul cuprins: c)coordonarea activităţii publicistice la nivelul Institutului, în colaborare cu celelalte structuri. 14. La articolul 37, după litera g) se introduc două noi litere , literele h) şi i), cu următorul cuprins: h)editează Revista «Forum ISOP», Buletinul documentar, lucrări de specialitate şi alte materiale de prezentare a activităţilor specifice Institutului, în limita fondurilor bugetare alocate cu această destinaţie; i)desfăşoară activităţi de informare, documentare şi tradiţii specifice domeniilor de competenţă. 15. La articolul 371, partea introductivă se modifică şi va avea următorul cuprins: Articolul 371 Compartimentul implementare proiecte cu finanţare externă se subordonează direct directorului institutului şi are ca obiective specifice următoarele: 16. La articolul 39, după litera m) se introduce o nouă literă, litera n), cu următorul cuprins: n)efectuează activităţile de prevenire a riscurilor profesionale şi protecţie a lucrătorilor la locul de muncă prevăzute în legislaţia de securitate şi sănătate în muncă. 17. La articolul 45, litera l) se modifică şi va avea următorul cuprins: l)asigură elaborarea documentelor de planificare a principalelor activităţi ale Institutului, respectiv planul de activitate, în colaborare cu personalul de conducere, întocmeşte raportul de evaluare anuală şi gestionează documentaţia aferentă; 18. La articolul 45, litera m) se abrogă . 19. La articolul 51, alin. (1) literele e) şi j) se modifică şi vor avea următorul cuprins : e)asigură funcţionarea în condiţii de siguranţă a tuturor instalaţiilor sub presiune, a instalaţiilor de ridicat, grupurilor electrogene şi centralelor termice aferente imobilelor aflate în administrarea Institutului; ........ ................ ................ ................ ................ ........ ......... j)asigură supravegherea stării tehnice a clădirilor aflate în administrarea Institutului, comportării în timp a acestora, precum şi implementarea tuturor măsurilor specifice calităţii în construcţii; 20. Articolul 58 se modifică şi va avea următorul cuprins: Articolul 58Anexele nr. 1 şi 2 fac parte integrantă din prezentul regulament. 21. Anexa nr. 1 se modifică şi se înlocuieşte cu anexa care face parte integrantă din prezentul ordin. 22. Anexele nr. 3, 4 şi 5 se abrogă . Articolul II Prezentul ordin se publică în Monitorul Oficial al României, Partea I.Ministrul afacerilor interne,Carmen Daniela DanANEXĂ*)*) Anexa este reprodusă în facsimil.(Anexa nr. 1 la regulament) ROMÂNIA MINISTERUL AFACERILOR INTERNE INSTITUTUL DE STUDII PENTRU ORDINE PUBLICĂ ORGANIGRAMA Institutului de Studii pentru Ordine Publică
COMENTARII la Ordinul 60/2019
Momentan nu exista niciun comentariu la Ordinul 60 din 2019
Alte acte pe aceeaşi temă cu Ordin 60/2019
Ordin 160 2013